google/wiki40b huggingface dataset:
Mauna Loa-observatoriet

Mauna Loa-observatoriet (MLO) er et atmosfærisk observatorium på Mauna Loa på øya Hawaii.

Observatoriet

Mauna Loa-Observatoriet har vært brukt til å overvåke og samle inn data knyttet til atmosfæriske endrigner. Observasjonene kom i gang under ledelse av Charles Keeling i 1958, etterfulgt av hans sønn Ralph, og senere Elmer Robinson. Observatoriet er særlig kjent for kontinuerlig overvåking av atmosfærisk karbondioksid (CO₂), som over flere års måling resulterte i  Keeling-Kurven. Observatoriet er administrert under Earth System Research Laboratory , som er en del av organisasjonen National Oceanic and Atmospheric Administration (NOAA). Ifølge NOAA er Mauna Loa verdens eldste målestasjon for kontinuerlig CO₂-overvåking, og en referanse for alle verdens andre målestasjoner CO2-måling.
Oppdaterte målinger av CO₂ - konsentrasjoner fra Mauna Loa-Observatoriet kan sees på nettsteder sammen med data fra andre målestasjoner, samt måletrender fra Mauna Loa. Målinger fra Mauna Loa-Observatoriet kan brukes for sammenligninger med andre obeservasjoner i global nettverk for overvåking.
Mauna Loa-Observatoriet foretar målinger på fem steder på Big Island. Det primære målestedet ligger på en fjelltopp i 3397 moh på Mauna Loas nordlige del (19°32′10″N 155°34′34″V, rundt om 5 km nord for toppen Mokuaweoweo. På Mauna Loa Solar Observatory er lokalisert på samme sted. Administrasjonen og noen databehandling foregår i et  avdelingskontor i Hilo, Hawaii. På Kulani Mauka foregår nedbørsmålinger, og på Cape Kumukahi på det østligste punktet på Hawaii skjer prøvetakning av regnvann. Det foretas ukentlig slipp av prøveballonger fra Hilo flyplass for å måle ozon. Disse målingene foretas fra jordoverflaten til vanligvis over 30 km opp i atmosfæren.
Observatorieområdet har også et midlertidig oppsett for målinger av kosmisk bakgrunnsstråling, kalt AMiBA.
Mauna Loa ble opprinnelig valgt som observatorium fordi det ligger langt fra alle kontinenter og luften her regnes som et god gjennomsnitt for det sentrale Stillehavet. Det var også viktig at stedet ligger høyt over havet, slik at stedet er over inversjons lagene, og ikke forstyres av lokale værfenomener. Det var også gunstig at det allerede var etablert en anlegsvei til toppen, bygget av forsvaret. Forurensning fra lokale vulkanske kilder har noen ganger blitt oppdaget på observatoriet, men disse blir fjernet fra bakgrunnsdata.
Pelagic

Pelagic er et stonermetal-band fra Norge etablert i 2007. De består av Håvard Alvarez Herjuan på vokal og gitar, Espen "Eddie" Johansen på bass, og Mats Sødahl på trommer.
Phantissus

Utbredelse

Slekten er utbredt i Australia (New South Wales).
Wiener Sängerknaben

Wiener Sängerknaben er et guttekor basert i Wien. Koret har eksistert helt siden 1498, og er et av de mest kjente guttekorene i verden. Koret består av rundt 100 sangere, fordelt på fire konsertkor.
David Eddings

Sagaen om Belgarion og The Malloreon

Sagaen om Belgarion er David Eddings første fantasiserie. Etterfølgeren til boka er The Malloreon Bøkene følger eventyrene til Belgarion, trollkvinnen Polgara, trollmannen Belgarat og følgesvennene deres. I senere bøker har han presentert historien forut for disse seriene. The Malloreon er ikke oversatt til norsk.

The Elenium og The Tamuli

The Elenium og etterfølgeren The Tamuli er i et annet univers enn Sagaen om Belgarion og The Malloreon. De handler om ridderen Sparhawk og hans venner.
Xixiang

Xixiang (kinesisk: 西乡县; pinyin: Xīxiāng Xiàn) er et fylke i provinsen Shaanxi i Folkerepublikken Kina. Det ligger i byprefekturet Hanzhong.
Folkemengden var på 397 588 innbyggere i 1999.

Kulturminner

Den neolittiske funnstedet Lijiacun (Lijiacun yizhi, 李家村遗址) ble i 2006 tilføyd på listen over kulturminner i Folkerepublikken Kina.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Aud Berntsen

Aud Berntsen er en tidligere norsk handikappidrettsutøver som har deltatt i to paralympiske vinterleker for Norge. Hun har vunnet til sammen fire sølvmedaljer fra disse lekene, alle i langrenn. Berntsen er blind.
Jason Schwartzman

Karriere

Schwartzman var bare 17 år gammel da han fikk hovedrollen i Wes Andersons Rushmore (1998), uten tidligere skuespillererfaring. Han spilte også hovedrollen i I Heart Huckabees (2004). Deretter spilte han i Forhekset (2005) og Marie Antoinette (2006), før han fikk en av hovedrollene i en ny Anderson-film, The Darjeeling Limited (2007), sammen med Owen Wilson og Adrien Brody. Han spilte også i en kortfilm forbundet med den filmen, Hotel Chevalier, der han spilte mot Natalie Portman.
Etter det har han spilt biroller i filmer som Funny People (2009), Den fantastiske Mikkel Rev (2009), Scott Pilgrim vs. the World (2010) og Moonrise Kingdom (2012).
Røros bergstad og Circumferensen

Historie

Fram til 1600-tallet var det lite bebyggelse i området, stort sett bare spredte gårder. Områdene rundt Røros ble brukt til sommerbeite, jakt og fiske. Det levde også et betydelig antall sørsamer i området. Da det ble oppdaga en stor kobberåre i fjellet, beordra kong Christian IV av Danmark-Norge i 1644 at gruvedriften skulle startes opp, som det andre stedet i Norge etter Kvikne (fra 1630). Den første gruva på Røros var Gamle Storwartz gruve. To år seinere, i 1646, ble Røros bergstad grunnlagt. Kongen oppretta dette året også et område kalt Circumferensen, hvor det nyoppretta selskapet Røros Kobberverk hadde monopol på utvinnelse av naturressurser og bøndene ble tvunget til å arbeide for selskapet mot ei viss betaling. De hadde én dag fri i uka én måned fri hvert år, slik at de også skulle få tid til å drive med landbruk. Circumferensen omfatta også vintertransporthytta, samt Femundshytta i Tufsingdalen. Sistnevnte ble oppført i 1739, og ble nedlagt i 1822.
Selskapet var organisert som et partisipantskap med mange eiere, og kobberet ble fordelt mellom eierne i forhold til størrelsen på eierandelen deres, og avtalene om salg måtte de gjøre på egen hånd. Selskapet var ansvarlig for matforsyninger, utdanning og helsetjenester i bergstaden og de omkringliggende områdene.
Bergstadens glansdager varte fra rundt 1740-tallet til 1814, da Norge ble uavhengig av Danmark. Gruvene fortsatte å være lønnsomme fram til 1860-tallet, da kobberprisen sank og driften ble dyrere. I denne perioden ble det utvikla mange nyvinninger i gruvedriften, deriblant bygginga av en jernbane i 1877, innføringa av en tilpassa jernraffineringsprosess i 1877 og innføringa av elektrisitet i 1897. Før dette hadde driften vært basert på dyre- og vannkraft. Før innføringa av den såkalte Bessemer-prosessen hadde smelteprosessen som ble brukt til å utvinne kobberet, tatt mange dager. Nyvinningene gjorde at lønnsomheten tok seg opp igjen, men den falt på ny etter andre verdenskrig. Den siste gruva i selve Røros, Olavsgruva, ble stengt i 1972/73. Selskapet gikk konkurs i 1977, og Nordgruvefeltet nord for byen ble stengt året etter.

Verdensarvsted

Røros ble oppført på UNESCOs verdensarvliste i 1980. I 2010 ble oppføringa utvida til også å omfatte Circumferensen.

Bevaring

Oppføringa inneholder alle elementene som utgjør stedets universelle verdi og de viktigste komponentene er svært godt eller godt bevart. Gruvelandskapet er delvis slukt av naturen, men det er nesten ikke gjennomført noen menneskelige endringer siden gruvene ble lagt ned. Alle restene av bergstaden bærer vitnesbyrd om stedets historie og utvikling, noe som utdypes av det omfattende arkivet som dokumenterer kobberverkets historie.
Yi-Fu Tuan

Yi-Fu Tuan (kinesisk: 段義孚), født 5. desember 1930 i Tientsin, Kina) er en kinesisk-amerikansk geograf. Han er en av de mest innflytelsesrike geografene innenfor retningen humanistisk geografi, som vokste frem på 1970-tallet.
Den humanistiske geografien oppstod som en reaksjon på den kvantitative geografien, og hadde som mål å sette mennesket i sentrum, «Individet som subjekt». Den kvantitative teorien hadde derimot forkuset på generelle lover og modeller, og vitenskapeliggjorde den geografiske forskningen nærmere et realfaglig ståsted. Den humanistiske geografien krevde nye arbeidsmetoder, kvalitative metoder.
Orkansesongen for Stillehavet 2009

Orkansesongen for Stillehavet 2009 betegner den delen av 2009 hvor tropiske sykloner kan dannes i de østlige og sentrale deler av Stillehavet. Sesongen tok til 15. mai 2009 i det østlige Stillehavet og vil begynne 1. juni i det sentrale Stillehavet, og vil vare frem til 30. november i begge regionene.
Xuanzhou

Xuanzhou (kinesisk: 宣州区; pinyin: Xuānzhōu Qū) er et bydistrikt i byprefekturet Xuancheng i provinsen Anhui i Folkerepublikken Kina.
Det har et areal på 2 533 km og talte ca. 840 000 innbyggere i 2004.

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Rancaekek

Rancaekek er en by i kommunen (kabupaten) Bandung i provinsen Vest-Java på Java i Indonesia. Befolkningen anslås (2005) til 152 100.
Kanadaskogen

Kanadaskogen ligger vest for Damsgårdsfjellet i Fyllingsdalen bydel i Bergen. Skogen har vært tumleplass for barn i generasjoner og er en viktig ressurs for turglade mennesker i bydelen. Skogen er forsynt med en badeplass i ferskvann. Bergen Vest Airsoftklubb, speideren, buekorps og orienterinsentusiaster er bare noen av de som til daglig benytter ressursene Kanadaskogen by på. Inngang til Kanadaskogen er gjennom Nordnesdalen, fra Olsokfjellet og Damsgårdsfjellet i øst, Spelhaugen i sør, Nipedalen i nord og Bjørndalsskogen og Tennebekk i vest.
Kanadaskogen er også en viktig del av kulturhistorien til Bergen, i tillegg til gamle steingjerder, hyttebebyggelse og terrasser som tidligere skilte innmark fra utmark, har skogen en rekke bygg som ble bygget og brukt under andre verdenskrig, bl.a. en fangeleir som ble brukt av tyskerne. 
På slutten av 1800-tallet var det mange hytter som ble bygget i Nordnesdalen, den sørøstlige delen av Kanadaskogen. Denne utbyggingen varte frem til andre verdenskrig, Det var både private hytter og hytter eid av ulike lag. Området var spesielt brukt av Laksevåg-beboere, men også av byfolk fra Bergen. Det er i dag ikke mange hytter igjen, men Viggohytten og Laksevåghytten er to av hyttene som fremdeles brukes og holdes vedlike.

Navnets historie

En lørdagskveld i 1918 er 1. Laksevåg speidertropp på tur til Tennebekkskogen. Speiderne sitter rundt leirbålet om kvelden og prater om litt av hvert, bl.a. om de store skogene i Canada. Plutselig sier troppsfører Wilhelm Wilhelmsen «Jeg foreslår at vi døper denne skogen for Canada». Det lød et enstemmig «JA» fra alle guttene. Lite ante vel de den gang at navnet «Canada» skulle bli så godt kjent at det ble det offisielle navnet på skogen.
Lambertseter senter

Det første senteret

Den eldste delen av Lambertseter senter ble bygget i 1957 og var Norges andre kjøpesenter.  Dette senteret besto av et 20-talls butikker i en handlegate, som kunne minne om skomakergata, og en 13 etasjer høyblokk med deichmanske avdeling i kjelleren. Dette senteret fantes på sydsiden av Lambertseterveien. Denne delen av senteret er i dag revet.
I 1999 kom et påbygg på nordsiden av Lambertseterveien som utvidet senteret med omkring 10 butikker. Dette ble bygget ved siden av det første senteret. Dette påbygget ble bygget inn i det nye senteret.

Det andre senteret

Det andre senteret som ble bygget kom på sydsiden av Lambertseterveien. Dette bestod av omkring 40 butikker og kaféer samt helsesenter, legesenter og tannlege. Dette senteret var delvis utendørs og delvis innendørs.

Det nye senteret

Når planene for det nye senteret skulle gjennom bystyret var det bare RV og Venstre som sa nei til planene.
12. juni 2008 startet man rivingen av det første senteret vest for Lambertseterveien. Påbygget og Symra kino ble beholdt og bygget inn i et nytt og større senter. 
I byggeperioden ble prosjektet rangert som Oslos fjerde største. Senteret regner et kundegrunnlag på 45 000 innbyggere. 90 prosent av disse har måttet reise ut av bydelen for å handle.
Athabaskiske språk

Språk

Athabaskisk er delt i tre grupper, nordathabaskisk, stillehavsathabaskisk og sørathabaskisk (apache).
Leptoxenus

Utseende

Små (oftest mindre enn 10 millimeter), spinkle, brunlige trebukker. Antennene er betydelig lengre enn kroppen, i alle fall hos hannene. Pronotum er smalere enn dekkvingene, mer eller mindre tønneformet med en liten tann på hver side. Dekkvingene er jevnbrede med avrundet spiss, beina spinkle.

Utbredelse

Slekten er utbredt i Sørøst-Asia (Laos, Vietnam, Taiwan, det sørlige Kina).
Norgesmesterskapet i fotball for menn 1908

Norgesmesterskapet i fotball for menn 1908 ble vunnet av Lyn etter finaleseier 3-2 over Odd den 13. september. Kampen gikk på Gamle Frogner stadion i Kristiania. Dommer var Charles S. Davis, Sarpsborg.
Dette var første gang Lyn vant et norgesmesterskap.
Lyns vinnerlag: August Heiberg Kahrs – Olav Thygesen, Hjalmar Syversen – Erling Lorck, Henrik Nordby, Henning Wiese – Knut Heyerdahl-Larsen, Victor Nysted, Nikolai Ramm Østgaard, Erling Maartmann, Rolf Maartmann.
Odds lag: Jacob Abrahamsen – Peder Henriksen, Marius Lund - Bernhart Halvorsen, Frithjof Nilsen, Øyvind Stensrud – Otto Olsen, Bjarne Gulbrandsen, Johan Nilsen, Berthold Pettersen, Daniel Gasmann.
Grunnkretser i Sortland kommune

Grunnkretser i Sortland kommune er delområder og grunnkretser som seksjonerer Sortland kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tyristor

En tyristor er en elektronisk komponent som består av fire lag halvledermaterialer, PNPN, og kan sees på som en styrbar diode.
Symbolet er det samme som for en diode, men med en ekstra styreelektrode tegnet inn på siden (engelsk: gate). Om det ikke gis et strømsignal inn på styreelektroden, vil tyristoren sperre for strømflyt i begge retninger. Når en strømpuls sendes inn på styreelektroden, vil tyristoren kunne lede i lederetningen. Tyristoren kan ikke skrus av så lenge den leder, men vil lede så lenge det går strøm høyere enn tyristorens holdestrøm. Når dette stanser, krever tyristoren en ny strømpuls på styreelektroden for å kunne lede igjen.
Tyristorer brukes som regulatorer for elektromotorer og belysning, samt i vekselrettere.
Ved å koble to tyristorer i parallell, men i motsatt retning, har man bygget en Triac som kan lede vekselstrøm i begge retninger. Ved å styre hvilken fasevinkel tyristorkretsen skal kutte både negativ og positiv sekvens av vekselstrømmen, kan man bestemme total effekt som får passere gjennom kretsen. Dette kan blant annet brukes i dimmere.
Gudå

Gudå er et sted og en grunnkrets i Meråker kommune i Trøndelag. Gudå ligger ved Stjørdalselva i dalføret Stjørdalen, ca. 7,5 km vest for kommunesenteret i Meråker, Midtbygda, og 30 km øst for Stjørdalshalsen.
Europavei 14 og Meråkerbanen passerer Gudå. Gudå stasjon er en trafikkert stasjon på Meråkerbanen. Stedet har også en campingplass, og er kjent som et godt fiskested av laksefiskere.
Den 1. januar 2014 hadde grunnkretsen Gudå 60 innbyggere.
Sąjūdis

Sąjūdis (Lietuvus Persivarkymo Sąjūdis) norsk meningsoversettelse: «Bevegelsen», eller «Den litauiske fornyelsesbevegelse», er et litauisk politisk parti grunnlagt i Vilnius 22. oktober 1988. Sąjūdis førte en fredelig kamp for Litauens løsrivelse fra Sovjetunionen. Den var særlig preget av musikkprofessoren Vytautas Landsbergis. Partiet var det største ved valget i 1990, men mistet oppslutning, blant annet gjennom oppsplitting i flere partier. Det forsvant fra parlamentet i 1996.

Historie

Sąjūdis var den senest stiftede av folkebevegelsene i de tre baltiske landene. Stiftelsesmøtet valgte ingen leder, men etter en måned ble pianisten og musikkprofessoren Vytautas Landsbergis valgt som president. Ved valget til folkekongressen i Moskva i 1989 lå Sąjūdis an til å vinne samtlige av mandatene. I valgkretsen til den respekterte kommunistlederen Algirdas Brazauskas unnlot Sąjūdis å stille lister, slik at også kommunispartiet ble representert i Moskva. Ved valget i mars 1990, vant Sąjūdis to tredeler av plassene i Litauens øverste sovjet. Ved valget i 1992 var partiet nest størst i parlamentet, men allerede i 1996 var Sajudis ute av nasjonalforsamlingen. Landsbergis hadde i 1996 brutt ut av partiet og ledet det konservative Tevynes sajunga - Lietuvos konservatoriai.
Sajudis deltok i organiseringen av en menneskelig kjede, kalt Den baltiske vei, 23. august 1989 i de tre baltiske statene. Protestdemonstrasjonen var til minne om Molotov-Ribbentroppavtalen 50 år tidligere, og et forvarsel på de baltiske statenes løsrivelse fra Sovjetunionen.

I tillegg til Landsbergis var blant andre Kazimiera Prunzkiene og Arvydas Juozaitis blant inititativtakerne til Sąjūdis.
Gremlins

Handling

Billy får et merkelig kjæledyr av sin far som han har kjøpt i Chinatown. Han får samtidig streng beskjed om å følge tre regler angående dyret: Han må ikke eksponere det for sterkt lys, mate det etter midnatt eller eksponere det for vann. Bryter han disse reglene så begynner det å masseformere seg til uhyggelig ondskapsfulle beist. Da Billy likevel bryter de uttrykkelige reglene, får dette store konsekvenser for både ham selv og lokalsamfunnet.
Hypermnestra helios

Utseende

En hvit sommerfugl med avrundede vinger. Vingespissene er svarte og det er noen små, røde flekker i forvingen.
Undersiden av bakvingen har tre uregelmessige, mørke tverrbånd.

Levevis

Larven lever på planteslektene Zygophyllum og Halimiphyllum i leddbladfamilien, Zygophyllaceae.

Utbredelse

Det er en sentralasiatisk art som er utbredt fra Iran i vest til Turkestan i øst.
Dentatoplia

Utseende

Små, tettbygde, mørkbrunlige oldenborrer. Kroppen er kledt med lyse skjell som danner tegninger. Beina er kraftige som vanlig hos Hopliinae. Hodet har to fremstående tenner i pannen. Pronotum er jevnbredt i den bakerste tredjedelen, foran dette rettlinjet avsmalnende forover. Dekkvingene er svakt rundede og hvelvede.

Utbredelse

Slekten er endemisk for Madagaskar.
Necronomidol

Musikk

Necronomidol sin musikk stil blir beskrevet som en blanding av J-pop, Dark wave og Heavy metal. På grunn av dette har musikken deres blitt beskrevet som Kawaii-metal og post-black-metal. Gruppen har vært på to turneer i USA og to turneer i Europa. De har blant opptrådt under East meets West Music Fest i USA i 2018.

Medlemmer

Necronomidol har per 25.07.19, 5 medlemmer. Av de 5 nåværende medlemmene er det kun Risaki Kakizaki som har vært med gruppen siden den ble opprettet i 2014.
Barne- og familiedepartementet

Politisk ledelse

Kjell Ingolf Ropstad er barne- og familieminister fra 22. januar 2019.
Paramount (sigarett)

Paramount er en lavpris sigarett som kom på det norske markedet i 2006. Paramount finnes i variantene Red og Gold.
Imperial Tobacco Norway AS driver med salg og distribusjon av Paramount i Norge.
Stephen Barclay

Oppvekst og utdannelse

Barclay er den yngste av tre brødre. Hans far var fagforeningsmann og hans mor arbeidet i embedsverket.
Han vokste opp i Lancashire, og utdannet seg ved King Edward VII School i Lytham St Annes. Etter å ha fullført skolen gikk han inn i hæren på en såkalt friår-utevnelse, med studier ved Royal Military Academy Sandhurst og tjeneste som sekondløytnant i Royal Regiment of Fusiliers i fem måneder. Etter dette begynte han å studere historie på Peterhouse, Cambridge og studerte senere ved College of Law, Chester, hvorpå han kvalifiserte seg som advokat i 1998.

Politiker

Stephen Barclay har vært parlamentmedlem for valgkretsen Nordøst-Cambridgeshire siden 2010. Barclay hadde fra juli 2016 til januar 2018 en rekke stillinger innen finansministeriet. Han var juniorminister i Department of Health and Social Care fra juli 2018 til november 2018. Han ble utnevnt til minister for uttreden fra EU 16. november 2018, etter at Dominic Raab trakk seg fra Theresa Mays regjering. Han ble minister for uttreden fra EU også i Boris Johnsons regjering i juli 2019.

Privatliv

Stephen Barclay og hans kone Karen har en sønn og to døtre.
Beauly (elv)

Beauly (skotsk gælisk: Abhainn nam Manach) er en elv i regionen Highland i Skottland. Den ligger ca. 15 kilometer vest for Inverness.
Beauly er om lag 25 km lang, og renner ut ved landsbyen Beauly i Beauly Firth, en sidearm av Moray Firth. Den første broen over elven ble konstruert av Thomas Telford i 1814, om lag en kilometer sør for landsbyen Beauly. Hovedveien nordover fra Inverness gikk over denne broen til Kessock Bridge over Beauly Firth ble åpnet i 1982. En jernbanebro over elven ble bygget i 1860-årene. Det er flere demninger og vannkraftverk langs elven. Den lille øya Eilean Aigas ligger i elven.
Elven er en av de beste elver i Skottland for å fiske laks og sjøørret, og har også to gode sideelver, Glass og Farrar, som også utmerker seg.
Otto von Brentano di Tremezzo

Bakgrunn, utdannelse og yrke

Brentano di Tremezzo, som tilhørte en adelsslekt av italiensk opprinnelse, studerte fra 1874 til 1877 jus i Giessen og München. Han arbeidet så som advokat i Friedberg, og i 1891 flyttet han sitt kontor til Offenbach am Main. I 1900 ble han også notar, og i 1902 ble han utnevnt til justisråd og i 1913 til geheimejustisråd.
Hans sønn Heinrich von Brentano di Tremezzo var tysk utenriksminister fra 1955 til 1961. Sønnen Clemens von Brentano di Tremezzo var ambassadør til Italia, og sønnen Bernard von Brentano var forfatter.

Politisk karrière

Otto von Brentano di Tremezzo var medlem av bystyret i Offenbach am Main i flere år. Fra 1897 til 1918 var han medlem av det hessiske andrekammeret for valgkretsen Bingen-Land. 
I 1919 og 1920 tilhørte han Weimar-nasjonalforsamlingen, og deretter var han frem til 1924 riksdagsmann for det katolske sentrumspartiet. Fra 1919 til 1927 var han også medlem av den hessiske landdagen. Mellom 1918 og 1927 var han dessuten hessisk justisminister og fra 1921 til 1927 også hessisk innenriksminister.
Home and Away

Handling

Handlingen er lagt til Summer Bay, en fiktiv kystlandsby i New South Wales ved Palm Beach. Historien kretset i begynnelsen om én familie, Pippa og Tom Fletcher og deres fosterbarn Frank Morgan, Carly Morris, Steven Matheson, Lynn Davenport og Sally Fletcher som de hadde adoptert. Familien ble utvidet da Bobby Simpson (datter av Donald Fisher og Morag Bellingham) kom til sammen med hennes adopterte yngre søster Sophie flere år senere.
Dagens episoder fokuserer på flere nye familier: Walker-familien, Braxton-familien, Scott-familien, Patterson-Baker-familien og i tillegg Alf Stewart fra de tidlige episodene og hans datter Roo.
Hver sesong har rundt 200 episoder.

Seergruppe og skuespillerne

I likhet med Australias andre daglige halvtimesåpe Naboer er det for det meste tenåringer som ser på serien, og den tilbyr dertil en permanent roterende liste med tiltrekkende tenåringsfigurer. De få eldre skuespillernes rollefigurer har til gjengjeld en vesentlig lenger varighet. Per 2010 er Ray Meagher som Alf Stewart eneste originale skuespillere som fortsatt er med.
For øvrig har stjerner som Guy Pearce (kjent fra LA Confidencial, Memento), Naomi Watts (King Kong, The Ring) og Heath Ledger (Brokeback Mountain, Batman: the Dark Knight) hatt mindre roller i sine tidlige skuespillerdager, henholdsvis i 1991-1992 og 1997.

Home and Away i Norge

I Norge startet TV3 å sende serien i 1994, men TV3 valgte å ikke sende serien fra begynnelsen. Man startet i stedet å sende episoder av serien fra 1993, og hoppet inn i handlingen like før Bobbys tragiske død. På TV3 gikk serien under tittelen Borte bra... Etter ett år tok TV 2 over sendingen. De viste serien fra da Shannon og Curtis kom til Summer Bay i 1994.
Dalen gård

Dalen gård i Kristiansund er en godt bevart lystgård fra slutten av 1700-tallet. Gården ble etablert som løkkebruk. 
Klippfisknæringen og handel med utlandet gav impulser til den lokal byggeskikken.
Dalen gård ble fredet av Riksantikvaren desember 2013.